SET ผันผวนตรามราคาน้ำมันโลกเก็งกำไร 14 หุ้นเด็ด เทคนิคสวย
นักวิเคราะห์มองดัชนีหุ้นไทยผันผวนต่่อเนื่องตามการเคลื่อนไหวของราคาน้ำมันดิบ ขณะที่แนะนำให้ติดตามตัวเลขเศรษฐกิจในประเทศ การลงทุนเน้นเก็งกำไรในกลุ่มที่ได้ปัจจัยบวกจากราคาน้ำมันที่อ่อนตัว และมีสัญญาณบวกทางเทคนิค
26 ม.ค. 2559

ข่าวหุ้นธุรกิจออนไลน์รายงาน เช้านี้ ณ เวลา 9.15 น. ค่าเงินบาทอยู่ที่ 35.96 บาทต่อเหรียญ ขณะที่ตลาดหุ้นเอเชียปรับตัวลง โดยได้รับแรงกดดันจากราคาน้ำมันที่ปรับตัวลง นอกจากนี้ นักลงทุนยังระมัดระวังการซื้อขายก่อนที่การประชุมของธนาคารกลางสหรัฐ (FED) จะเสร็จสิ้นในวันพรุ่งนี้ตามเวลาสหรัฐ
นักวิเคราะห์มองดัชนีหุ้นไทยผันผวนต่่อเนื่องตามการเคลื่อนไหวของราคาน้ำมันดิบ ขณะที่แนะนำให้ติดตามตัวเลขเศรษฐกิจในประเทศ การลงทุนเน้นเก็งกำไรในกลุ่มที่ได้ปัจจัยบวกจากราคาน้ำมันที่อ่อนตัว และมีสัญญาณบวกทางเทคนิค
หุ้นเด่นเลือก PTT-SCB-KTB-PS-SIRI-INTUCH-LIT-AAV-BA-CCET-TNH-TRC-J และ ECL 
 
บล.ธนชาต ระบุในบทวิเคราะห์ (26 ม.ค.) ว่า SET ยังไม่สามารถปิดเหนือนแนวต้านย่อย 1,280 จุด วานนี้เกิดแรงขายทำกำไรระยะสั้น ขณะที่การปรับลดลงของราคาน้ำมัน Brent 5.2% เมื่อคืนนี้ และตลาดหุ้น Dow Jones -1.29% เป็นปัจจัยกดดัน SET เปิดตลาดวันนี้ ประเมินแนวรับ 1,256 จุด แต่ยังลุ้นการปรับขึ้นระยะสัปดาห์เป้าหมาย 1,280/1,300-1,320 จุด เหมือนเดิม มอง 1) ค่าเงินหยวนนิ่งลดแรงกดดัน Reverse Carry Trade 2) ประชุม FOMC พุธนี้ส่งสัญญาณไม่ขึ้นดอกเบี้ยเร็ว และ 3) SET กำลังเข้าสู่ฤดูปันผล ส่งผลแรงขายจำกัด
หุ้นใหญ่ยังเป็นกลุ่มนำการปรับสูงขึ้นของ SET ต่อไประยะสัปดาห์ แม้มีความผันผวนระยะสั้น
1. Valuation ถูก ใกล้วิกฤติ 2008: PTT (PBV 0.9 เท่า) SCB (PBV 1.3 เท่า)
2. High Dividend Yield: KTB (คุณภาพสินทรัพย์ดีขึ้น ปันผล 5%), PS (ปรับ Dividend Policy ปันผล 6.8%), SIRI, และ INTUCH
 
บล.เคจีไอ (ประเทศไทย) ระบุในบทวิเคราะห์ (26 ม.ค.) คาด SET วันอังคารลดลง คงแนะเข้าเก็งกำไร (วานนี้ขึ้นไม่ผ่านแนวต้านที่นักวิเคราะห์เทคนิค KGI มอง ก่อนย่อท้ายตลาด) หุ้นน้ำมันอาจกลับมาอ่อนในช่วงสั้นตามราคาน้ำมันที่ลงแรงหลังอิหร่านรายงานปริมาณผลิตน้ำมัน ธ.ค. 2558 เพิ่มขึ้นค่อนข้างมาก ส่งผลให้ตลาดกลับมากังวลต่ออุปทานส่วนเกิน
นอกจากนี้หุ้นกลุ่มธนาคารได้ผ่านช่วงแจ้งงบปี 2558 ไปแล้ว คาดช่วงสั้นจะมีแรงเก็งกำไรเข้ามาน้อยลง อย่างไรก็ดี KGI คงมุมมอง SET มีความเสี่ยงจำกัดและยังอยู่ในช่วงฟื้นตัว เพราะปัจจัยต่างประเทศมีเสถียรภาพมากขึ้น ทั้งค่าเงินในภูมิภาคที่ทรง/แข็งเล็กน้อย ตัวเลขเศรษฐกิจจีนช่วงสั้นๆ จะดีขึ้น (อิงมุมมอง KGI จีน) และนักเศรษฐศาสตร์ KGI คาด ธ.กลางสหรัฐฯ ยังไม่ขึ้นดอกเบี้ยในการประชุมวันพุธ-พฤหัสฯ นี้ แนะหาจังหวะซื้อเก็งกำไร นักวิเคราะห์เทคนิค KGI มองแนวรับที่ 1,256 จุด  
หุ้นเด่นวันนี้ ตามปัจจัยพื้นฐาน เก็งกำไร PS (เป้าพื้นฐาน 32.5 บาท), LIT (เป้า Consensus 12.4 บาท)
 
บล.แอพเพิล เวลธ์ ระบุในบทวิเคราะห์ (26 ม.ค.) แนะนำติดตามตัวเลขส่งออกไทย ธ.ค. คาด -6.87 % (MoM) และ ครม. อนุมัติงบกระตุ้นเศรษฐกิจฐานราก 3.5 หมื่น ลบ. จะส่งผลบวกต่อการใช้จ่ายผู้บริโภคในระยะต่อไป
กลยุทธ์การลงทุน ตลาดยังผันผวนตามทิศทางราคาน้ำมันตลาดโลก ประเมินแนวรับที่ระดับ 1,250 – 1,260 จุด หากยืนได้ยังประเมินตลาดยังอยู่ในทิศทางการฟื้นตัวอย่างช้า ๆ  แนะนำซื้อ AAV , BA ที่คาดได้รับประโยชน์จากทิศทางราคาน้ำมันขาลง และเก็งกำไรระยสั้นหุ้นที่มีโมเมนตัมบวกทางเทคนิค เช่น CCET , TNH , TRC
 
บล.กรุงศรี ระบุในบทวิเคราะห์ (26 ม.ค.)คาดการณ์มุมมองทางเทคนิค กราฟเมื่อ 11 วันล่าสุดแสดงภาพการเริ่มต้นออกจาก MA25 รูปแบบเป็นไปในเชิงขาขึ้น โดย  MACD ที่มีค่าติดลบน้อยลงมากที่สุดอีกครั้งของเดือน ม.ค. และสูงกว่า signal line มีแนวโน้มเตรียมเกิดสัญญาณขาขึ้นรอบใหม่ การอ่อนลงของเมื่อวานมีวอลุ่มบาง ถือว่าสัญญาณเตรียมขาขึ้นไม่เสียหายแต่อย่างใด
แนวโน้มของตลาดจะเคลื่อนไหวที่กรอบ 1,255-1,270
หุ้นที่เลือกวันนี้มีโอกาสปรับขึ้น แนะนำซื้อเก็งกำไรที่ J และ ECL